**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2022-12-15 Nr. TAR-127

 Posėdžio data – 2022 m. gruodžio 14 d.

 Pradžia – 14.00 val. (nuotoliniu būdu)

 Posėdžio pirmininkas – Aidas Kaveckis.

 Posėdžio sekretorė – Lietutė Demidova.

3. SVARSTYTA. Klaipėdos miesto savivaldybės tarybos 2017 m. liepos 27 d. sprendimo Nr. T2-185 „Dėl Klaipėdos miesto tvarkymo ir švaros taisyklių patvirtinimo“ pakeitimas.

Pranešėja – R. Jievaitienė. Primena, kad klausimas buvo atidėtas su siūlymu pakoreguoti (atsižvelgus į S. Budino siūlymą) sprendimo projekto 2 punktą. R. Jievaitienė siūlo 2 punkto nekeiti, o papildyti sprendimo projektą dar vienu punktu ir jį išdėstyti taip: „Pavesti UAB Klaipėdos regiono atliekų tvarkymo centrui, parinkus paslaugų teikėją, nedelsiant pradėti teikti atliekų, kurių turėtojo nustatyti neįmanoma arba kurių turėtojas neegzistuoja paliktų konteinerių aikštelėse ar konteinerių stovėjimo vietose ir šalia jų tvarkymo paslaugą ir apie tai informuoti daugiabučio namo, butų ir kitų patalpų savininkų bendrijas bendro naudojimo objektų administratorius, asmenis, sudariusius jungtinės veiklos sutartis bendrosios dalinės nuosavybės teisei įgyvendinti“.

1. Barbšys siūlo pritarti pateiktam sprendimo projektui su siūlymu.
2. Kaveckis taip pat siūlo pritarti sprendimo projektui ir pateiktu siūlymu.

S. Budinas sako, kad rinkdami papildomus mokesčius iš viso namo gyventojų už atliekas, paliktas prie (šalia) konteinerių, kurių turėtojo nustatyti neįmanoma, išvežimą – elgiamės neteisingai. Mano, kad sprendimas turi būti palankesnis gyventojams. Pažymi, kad susilaikys nuo pritarimo sprendimo projektui.

NUTARTA. Pritarti sprendimo projektui su siūlymu - papildyti sprendimo projektą nauju punktu: „Pavesti UAB Klaipėdos regiono atliekų tvarkymo centrui, parinkus paslaugų teikėją, nedelsiant pradėti teikti atliekų, kurių turėtojo nustatyti neįmanoma arba kurių turėtojas neegzistuoja, paliktų konteinerių aikštelėse ir (ar) konteinerių stovėjimo vietose ir (ar) šalia jų tvarkymo paslaugą ir apie tai informuoti daugiabučio namo butų ir kitų patalpų savininkų bendrijas, bendrojo naudojimo objektų administratorius, asmenis, sudariusius jungtinės veiklos sutartis bendrosios dalinės nuosavybės teisei įgyvendinti“.

BALSUOTA: už – 3 (A. Kaveckis, A. Barbšys, R. Taraškevičius), prieš – 0, susilaiko – 2 (S. Budinas, E. Andrejeva).

Posėdžio pirmininkas Aidas Kaveckis

Posėdžio sekretorė Lietutė Demidova